**Jaime Mata Arnaiz** (s. 24. lokakuuta 1988 Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan hyökkääjä.

Seurajoukkueura
---------------

Madridilaissyntyinen Mata on paikallisseura Galáctico Pegason kasvatti, jonka reservijoukkueeseen hän nousi ensimmäistä kertaa vuonna 2007. Edustettuaan myös seuran edustusjoukkuetta, hän siirtyi vuonna 2009 Rayo Vallecanoon, josta hänet lainattiin suoraan Socuéllamosiin.

5. heinäkuuta 2012 Mata teki sopimuksen Lleida Esportiun kanssa, joka pelasi maan kolmanneksi korkeimmalla sarjatasolla Segunda División B:ssä. Mata viimeisteli kahden kauden aikana yhteensä 32 maalia, jonka jälkeen hän siirtyi sarjaporrasta ylempänä pelanneeseen Gironaan kaksivuotisella sopimuksella.

Mata pelasi ensimmäisen ottelunsa seurassa 24. elokuuta 2014 kotikentällä Racing Santanderia vastaan. Ensimmäisen maalinsa hän teki kuusi päivää myöhemmin ottelussa Alcorcónia vastaan.

30. kesäkuuta 2016 Mata teki kaksivuotisen sopimuksen Valladolidin kanssa. Toisella kaudellaan seurassa Mata saalisti uransa korkeimman maalimäärän, kun hän viimeisteli kauden aikana yhteensä 36 maalia, joihin sisältyi muun muassa 19. toukokuuta 2018 Lorcaa vastaan tehty hattutemppu. 2. heinäkuuta 2018 Matasta tuli vapaa agentti ja hän siirtyi kolmivuotisella sopimuksella Getafeen. Hän pelasi ensimmäisen ottelunsa seurassa 24. elokuuta 2018 kotikentällä Eibaria vastaan.

Ensimmäisen maalinsa maan pääsarjassa Primera Divisiónissa Mata teki 1. lokakuuta 2018 ottelussa Celta Vigoa vastaan. Seuraavan vuoden puolella hän teki kaksi maalia otteluissa Deportivo Alavésia, Celtaa ja Huescaa vastaan sekä hänet valittiin sarjan kuukauden parhaaksi pelaajaksi helmikuussa 2019.

Maajoukkueura
-------------

15. maaliskuuta 2019 Mata sai ensimmäisen kutsunsa Espanjan maajoukkueeseen vuoden 2020 EM-karsintaotteluihin Norjaa ja Maltaa vastaan. Hän teki ensiesiintymisenä Norjaa vastaan pelatussa ottelussa.

Lähteet
-------

1. ↑  El Lleida Esportiu incorpora al davanter centre Jaime Mata Lleida Esportiu. Viitattu 25.8.2019. (katalaaniksi)
2. ↑  El delantero Jaime Mata ya es el primer fichaje del Girona Marca. Viitattu 25.8.2019. (espanjaksi)
3. ↑  Un Gol de Felipe Sanchón le basta al Girona Marca. Viitattu 25.8.2019. (espanjaksi)
4. ↑  El Girona remonta el partido en diez minutos Marca. Viitattu 25.8.2019. (espanjaksi)
5. ↑  Mata, primer delantero para el nuevo Pucela Real Valladolid. Viitattu 25.8.2019. (espanjaksi)
6. ↑  Mata, con cifras de hace 30 años Marca. Viitattu 25.8.2019. (espanjaksi)
7. ↑  Jaime Mata se reafirma en el liderato con un triplete El Mundo Deportivo. Viitattu 25.8.2019. (espanjaksi)
8. ↑  Mata es azulón (Arkistoitu – Internet Archive) Getafe CF. Viitattu 25.8.2019. (espanjaksi)
9. ↑  Getafe ease to victory over an Eibar side without bite Marca. Viitattu 25.8.2019. (englanniksi)
10. ↑  Jaime ya 'mata' en Primera Marca. Viitattu 25.8.2019. (espanjaksi)
11. ↑  Jaime Mata, LaLiga Santander Player of the Month for February La Liga. Viitattu 25.8.2019. (englanniksi)
12. ↑  Spain edges Norway 2-1 in first Euro 2020 qualifier Associated Press. Viitattu 25.8.2019. (englanniksi)

Aiheesta muualla
----------------

* Jaime Matan tilastot BDFutbol-sivustolla (englanniksi)
* Jaime Matan tilastot Soccerway-sivustolla (englanniksi)

Getafe – Primera División
1 Casilla |
2 Djené |
3 Angileri |
4 Álvarez |
5 Milla |
6 Duarte |
7 Mata |
8 Seoane |
9 Portu |
10 Ünal |
11 Aleñá |
12 Amavi |
13 Soria |
14 Latasa |
15 Alderete |
16 Algobia |
17 Munir |
18 Arambarri |
19 Mayoral |
20 Maksimović |
21 Iglesias |
22 Suárez |
23 Mitrović |
24 Villar |
27 Conde |
Valmentaja Flores